turjo4nis/wikipedia-bn-dump-20250701 huggingface dataset:
বদর আল-মাওয়িদের অভিযান

বদরে তৃতীয়বারের মতো মুহাম্মদ যে অভিযানের নেতৃত্ব দিয়েছিলেন সেটিকে বদর আল-মাওয়াইদের অভিযান বলা হয়। আধুনিক ঐতিহাসিকদের মতে, এই ঘটনাটি ৬২৫ সালের অক্টোবর মাসের।  যদিও প্রাথমিক সূত্রে বেশ কিছু বিকল্প তারিখ পাওয়া যায়। 

মুসলিম পণ্ডিত সাফিউর রহমান আল মুবারকপুরীর মতে, উহুদ যুদ্ধের এক বছর পর এই অভিযানটি হয়েছিল। মুসলমানদের জন্য সময় এসে গিয়েছিল এটা জানান দেয়ার জন্য যে, মুশরিকদের সাথে তুলনায় কোন দল বেঁচে যাওয়ার জন্য উপযুক্ত।

আক্রমণটি মুসলমানদের তাদের সামরিক খ্যাতি, তাদের মর্যাদা পুনরুদ্ধার করতে সাহায্য করেছিল এবং উহুদের যুদ্ধে পরাজয়ের পর সমগ্র আরবে তাদের শ্রেষ্ঠত্ব প্রমান সক্ষম হয়েছিল। এই ঘটনা সম্পর্কে আয়াত ৩:১৭৩-১৭৬ ও সহিহ বুখারি হাদিস সংগ্রহে উল্লেখ করা হয়েছে।

পটভূমি 
উইলিয়াম মুর-এর মতে, দুটি বিরোধী শক্তি বদরে আবার মিলিত হয়েছিল, এবং সেই বছর একটি বড় খরা হয়েছিল। মক্কার বাহিনীর নেতা আবু সুফিয়ান সেই মৈসুমে যুদ্ধ করতে চাননি, এবং যুদ্ধকে অন্যের দিকে পিছিয়ে দিতে চেয়েছিলেন। তাই আবু সুফিয়ান একটি নিরপেক্ষ গোত্রের নুয়াম নামের একজনকে বলেছিলেন যে মুহাম্মদকে আটকানোর জন্য মক্কার বাহিনীর অতিরঞ্জিত রকমের একটি বিবরণ দিতে। নুয়ামের অতিরঞ্জিত বর্ননা শুনে কিছু মুসলমান ভয় পেয়েছিলেন এবং যুদ্ধের প্রতি ঝোঁক কমে গিয়েছিল।  মুহাম্মদ, এই কাপুরুষতা প্রত্যাখ্যান করেন এবং শপথ ​​ঘোষণা করেন যে তিনি বদরে যাবেন, যদিও তাকে একাই যেতে হয়। তার সাহসী ঘোষণা অন্যদের আত্নবিশ্বাস এতটাই বাড়িয়ে দিয়েছিল যে, তিনি বরং আরও দ্বিগুন পরিমাণ সৈন্য সংগ্রহ করতে সক্ষম হয়েছিলেন।

আক্রমন 

আর্‌-রাহীকুল মাখতূম সীরাতগ্রন্থ অনুসারে, মুহাম্মদ 
বদর যুদ্ধে ১৫০০ জন সাধারন যোদ্ধা এবং ১০ জন অশ্বারোহী নিয়ে গিয়েছিলেন। আবদুল্লাহ ইবনে রাওহাকে মুহাম্মদের অনুপস্থিতিতে মদীনার শাষনভার দেয়া হয়েছিল। বদরে পৌঁছে মুসলমানরা সেখানে মুশরিকদের আসার অপেক্ষায় রইল। 

আবু সুফিয়ানের বাহিনীতে ছিল ২০০০ পদাতিক এবং ৫০ জন অশ্বারোহী। তারা মক্কা থেকে কিছু দূরে মার আয- জাহরানে পৌঁছে মিজান্না নামক একটি জলের স্থানে শিবির স্থাপন করে । আসন্ন যুদ্ধের পরিণতি সম্পর্কে অনিচ্ছুক, নিরুৎসাহিত এবং অত্যন্ত আতঙ্কিত হয়ে, আবু সুফিয়ান তার লোকদের দিকে ফিরে আসেন এবং তার লোকদের যুদ্ধে যেতে নিরুৎসাহিত করার জন্য কাপুরুষতা-ভিত্তিক, তুচ্ছ অজুহাত শুরু করেন, বলেন:

তার সৈন্যবাহিনীও একই ভয় এবং আশংকার মধ্যে আবিষ্ট ছিল, কারণ তারা সামান্যতম দ্বিধা ছাড়াই তাকে সহজেই মেনে নিয়েছিল।

বদরে মুসলমান বাহিনী শত্রুর জন্য আট দিন অবস্থান করেছিল। তারা পণ্য বিক্রি করে এবং এর থেকে দ্বিগুণ মূল্য উপার্জন করে তাদের থাকার সুযোগ নিয়েছে। যখন মুশরিকরা যুদ্ধে অস্বীকৃতি জানায়, তখন ক্ষমতার ভারসাম্য মুসলমানদের পক্ষে চলে গেল। তারা এইভাবে তাদের সামরিক খ্যাতি ও মর্যাদা পুনরুদ্ধার করে এবং গোটা আরবে তাদের উপস্থিতিকে জানান দেয়।

তথ্যসূত্র 

৬২৫
মুহাম্মাদের নেতৃত্বে অভিযান
বহিরাক্রমণ
আলী ইবনে আবু তালিবের আল-ফুলস অভিযান

বনু তাই গোত্রের বিরুদ্ধে আলী ইবনে আবি তালিবের অভিযান, আগস্ট ৬৩০ খ্রিস্টাব্দ, ৯হিঃ, ইসলামী ক্যালেন্ডারের দ্বিতীয় মাসে সংঘটিত হয়। পৌত্তলিক দেবতা আল-ফুলস (আল-কুল্লুস) এর মূর্তি (মূর্তি) ধ্বংস করা।

বনু তাই 
বনু তাই মূর্তিপূজা এবং খ্রিস্টান ধর্মের মধ্যে বিভক্ত একটি উপজাতি ছিল। গোত্রের প্রধান ছিলেন হাতিম তাই, তিনি তার উদারতার কারণে খ্যাতি অর্জন করেছিলেন এবং ইসলামের বিশ্বকোষ অনুসারে, সে সময় আরবের একজন মহান নায়ক হিসাবে খ্যাতি অর্জন করেছিলেন। হাতেমের স্থলাভিষিক্ত হন আদি, যিনি তার বাবার পদাঙ্ক অনুসরণ করার চেষ্টা করেছিলেন। আদি খুব ধার্মিক ছিল।

অভিযান 
মুহাম্মদ আলী ইবনে আবি তালিবকে ১৫০ জন লোকের সাথে পাঠান পৌত্তলিক দেবতা আল-ফুলস (আল-কুল্লুস) এর মূর্তি (মূর্তি) ধ্বংস করার জন্য, যা বনু তাইয়ের লোকেরা পূজা করত। ১০০ জন মুসলিম যোদ্ধা ছিলেন উটের পিঠে এবং বাকিরা ঘোড়ায়। আলী তার সাথে একটি কালো পতাকা এবং একটি সাদা ব্যানার নিয়েছিলেন। আদি বিন হাতেম (গোত্র প্রধান) সিরিয়ায় পালিয়ে যান।

তথ্যসূত্র 

আলী
৬৩০
মুহাম্মাদ কর্তৃক নির্দেশিত অভিযান
আমির খায়েরবাক মসজিদ

আমির খায়েরবাক সমাধি চত্বর, আল-আমির খায়েরবাক মসজিদ ও মাদ্রাসা বা খায়েরবাক মসজিদ () হলো মিশরের ইসলামি কায়রোর বাব আল-ওয়াজির সরণীতে (আল-দার্ব আল-আহমার জেলা) অবস্থিত একটি ধর্মীয় কমপ্লেক্স। উসমানীয় শাসনামলে ১৫০২ খ্রিষ্টাব্দে মিশরের গভর্নর খায়ের বেগ এখানে একটি সমাধিক্ষেত্র নির্মাণ করেন। পরবর্তীতে তিনি একটি মাদ্রাসা ও একটি মসজিদ নির্মাণ করেন এবং তার বাসভবন হিসেবে ব্যবহার্য পার্শ্ববর্তী আমির আলিন আক প্রাসাদকে (১২৯৩ খ্রিষ্টাব্দে নির্মিত) এর সাথে সংযুক্ত করেন। কমপ্লেক্সের দক্ষিণ-পূর্বে কায়রো দুর্গ, দক্ষিণ-পশ্চিমে আমির আলিন আক প্রাসাদ ও উত্তর-পূর্বে আকসুনকুর মসজিদ অবস্থিত। এটি মধ্যযুগে মিশরে বুর্জি রীতির মামলুক স্থাপত্যশৈলীতে নির্মিত অসংখ্য ভবনের অন্যতম।

স্থাপত্য 

মসজিদের বহির্ভাগে একটি গম্বুজবিশিষ্ট ছাদ রয়েছে। ছাদের দেয়াল ফুলের কারুকার্যে শোভিত। খিলানাকৃতির প্রবেশপথ মুকারনাস ধরনের সজ্জায় সজ্জিত। কমপ্লেক্সের উত্তরদিক বরাবর যাওয়ার একটি প্রশস্ত পথ রয়েছে। এর মিনারটি ১৮৮৪ খ্রিষ্টাব্দের ভূমিকম্পে ক্ষতিগ্রস্ত হয় এবং পরবর্তীতে ২০০৩ খ্রিষ্টাব্দে এটি পুনর্নির্মিত হয়।

মসজিদের অভ্যন্তরভাগ আয়তাকার। এর মাঝখানে খোদাই করা একটি গামলাকৃতির গর্ত চারটি ধারক দ্বারা সংযুক্ত এবং চারদিকে চারটি ইওয়ান দ্বারা বেষ্টিত। কমপ্লেক্সটি আয়তাকার হওয়ায় দক্ষিণের কিবলাযুক্ত ইওয়ান ও এর বিপরীত দিকে উত্তরের ইওয়ানের তুলনায় পূর্ব ও পশ্চিমের ইওয়ান অপেক্ষাকৃত বেশি গভীর। ইওয়ানের দেওয়ালগুলো মাদ্রাসার মেঝের প্রায় ১.৫ মিটার উপরে ম্যান্টল পাথর দ্বারা বেষ্টিত, যার উপরের অংশে সূরা আল-ফাত্‌হ খোদাই করা আছে। দক্ষিণের দেয়ালের মাঝখানে মিহরাব অবস্থিত, যা দুইটি ক্ষুদ্র চাকতি দ্বারা বেষ্টিত। দক্ষিণের সম্পূর্ণ ইওয়ান এই তিনটি বেষ্টনী বা গার্ডার নিয়ে গঠিত।

আরও দেখুন 

 মসজিদের তালিকা
 আফ্রিকার মসজিদের তালিকা
 মিশরের মসজিদের তালিকা

তথ্যসূত্র

বহিঃসংযোগ 
 Government Website of Islamic artifacts

১৬শ শতাব্দীর মসজিদ
১৫০২-এ সম্পন্ন ভবন ও কাঠামো
কায়রোর ভবন ও স্থাপনা
মিশরের মামলুক স্থাপত্য
ইসলামি স্থাপত্য
গম্বুজসহ মসজিদ
মিশরের সমাধিসৌধ
কায়রোর মামলুক সালতানাতের স্থাপনা
কায়রোর মসজিদ
মিশরের দর্শনীয় স্থান
দাইকো সুগিওকা

দাইকো সুগিওকা (, ; জন্ম: ৮ সেপ্টেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব শোনান বেলমারে এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, সুগিওকা জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ২ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
দাইকো সুগিওকা ১৯৯৮ সালের ৮ই সেপ্টেম্বর তারিখে জাপানের আদাচিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সুগিওকা জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ১২ ম্যাচে অংশগ্রহণ করেছেন।

২০১৯ সালের ১৭ই জুন তারিখে, ২০ বছর, ৯ মাস ও ৯ দিন বয়সে, বাম পায়ে ফুটবল খেলায় পারদর্শী সুগিওকা চিলির বিরুদ্ধে অনুষ্ঠিত ২০১৯ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি চিলি ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুগিওকা সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 
 
 

১৯৯৮-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক ফুটবলার
কাশিমা অ্যান্টলার্সের খেলোয়াড়
ফুটবল রক্ষণভাগের খেলোয়াড়
২০১৯ কোপা আমেরিকার খেলোয়াড়
জে১ লিগের খেলোয়াড়
২০১৮ এশিয়ান গেমসের পদক বিজয়ী
২০১৮ এশিয়ান গেমসের ফুটবলার
ফুটবলে এশিয়ান গেমস পদক বিজয়ী
জাপানের আন্তর্জাতিক যুব ফুটবলার
জে২ লিগের খেলোয়াড়
জাপানের অনূর্ধ্ব-২০ আন্তর্জাতিক ফুটবলার
ফুটবল ক্লাব মাচিদা জেলভিয়ার খেলোয়াড়
কাশিওয়া রেইসোলের খেলোয়াড়
পুরুষ ফুটবল রক্ষণভাগের খেলোয়াড়
কোকি মাচিদা

কোকি মাচিদা (, ; জন্ম: ২৫ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ ক্লাব সেঁ-জিলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০২১ সালে, মাচিদা জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
কোকি মাচিদা ১৯৯৭ সালের ২৫শে আগস্ট তারিখে জাপানের ইবারাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মাচিদা জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।

তথ্যসূত্র

বহিঃসংযোগ
 
 
 
 
 
 

১৯৯৭-এ জন্ম
জীবিত ব্যক্তি
জাপানি ফুটবলার
কাশিমা অ্যান্টলার্সের খেলোয়াড়
২০২০ গ্রীষ্মকালীন অলিম্পিকের ফুটবলার
জে১ লিগের খেলোয়াড়
ফুটবল রক্ষণভাগের খেলোয়াড়
বেলজিয়ামে প্রবাসী ফুটবলার
জাপানের অলিম্পিক ফুটবলার
জাপানি প্রবাসী ফুটবলার
বেলজীয় প্রো লিগের খেলোয়াড়
২০২৩ এএফসি এশিয়ান কাপের খেলোয়াড়
পুরুষ ফুটবল রক্ষণভাগের খেলোয়াড়
রয়্যাল ইউনিয়ন সেঁ-জিলের খেলোয়াড়
জাপানের আন্তর্জাতিক ফুটবলার
মদিনা হারাম পিয়াজ্জা

মদিনা হারাম পিয়াজ্জার ছাতা বা মসজিদে নববির ছাতা হলো সৌদি আরবের মদিনার মসজিদে নববির প্রাঙ্গণে স্থাপিত এক ধরনের রূপান্তরযোগ্য ছাতা। চতুষ্কোণাকৃতির ছাতাগুলো সম্প্রসারিত অবস্থায় প্রায় ১,৪৩,০০০ বর্গমিটার আয়তনে ছায়া প্রদান করে। নামাজকালীন মুসল্লিদের সরাসরি সূর্যের তাপ থেকে বাঁচাতে ও বৃষ্টির সময় পানির ফোঁটা ও মেঝের পিচ্ছিলতা রোধে ছাতাগুলো স্থাপনা করা হয়। মসজিদে নববিতে মোট ২৫০টি ছাতা রয়েছে। বিশ্বব্যাপী বেশ কয়েকটি মসজিদ-প্রাঙ্গণে অনুরূপ ছাতা বসানো হয়েছে।

প্রকল্প 
মসজিদ চত্বরে ছাতা বসানোর প্রকল্পটি মূলত বাদশাহ আবদুল্লাহ বিন আবদুল আজিজের নির্দেশে চালু করা হয়। প্রকল্পটি খাদেমুল হারামাইন শরিফাইনের তত্ত্বাবধানে ছিল। মূল মসজিদের পিলারগুলোর সাথে একই রেখা বরাবর ১৮২টি ছাতা বসানো হয়। ২০১০ সালের আগস্ট মাসে প্রকল্পটি সম্পন্ন হয়। পরবর্তীতে পূর্বদিকে আরও ৬৮টি ছাতা যুক্ত হয়ে মোট ২৫০টি পূর্ণ হয়। সম্পূর্ণ প্রকল্পে মোট ৪.৭ বিলিয়ন রিয়াল খরচ হয়।

নকশা 
প্রকল্পের অবকাঠামোগত পরিকল্পনার জন্য সৌদি বিনলাদেন গ্রুপের সাথে জার্মান স্থাপত্য প্রতিষ্ঠান এসএল রাশ চুক্তিবদ্ধ হয়। স্থপতি মাহমুদ বোডো রাশের নেতৃত্বাধীন কোম্পানিটি মধ্যপ্রাচ্যের বেশ কিছু স্থাপত্যপ্রকল্প সম্পন্ন করেছিল। প্রকল্পের শুরু থেকেই পলিটেট্রাফ্লুরোইথিলিন (পিটিএফই) বা টেফলন পলিমার শিটের দরকার পড়ে। অন্যান্য পলিমার টেফলনের মতো অতিবেগুনি রশ্মি থেকে সুরক্ষা দিতে পারে না। এই পলিমার উচ্চশক্তি ও বায়ুশক্তির প্রতি নমনীয়, রঙ স্থায়ী, অগ্নিপ্রতিরোধক এবং সুবিধাজনক আলো প্রবেশযোগ্য। এসইএফআর আর্কিটেকচার প্রকল্পের জন্য বিশেষায়িত সাদা রঙের টেফলন পলিমার তৈরি করে। আলোর তীব্রতা বিবেচনায় এর রঙ সাদা রাখা হয়। আলোর উচ্চ প্রবেশ্যতার জন্য ছাতার নিচে চোখ ধাঁধানোর সম্ভাবনা এড়াতে বালুকাময় নকশা করা হয়। পাশাপাশি ছাতার নিচে নীল টেফলন পলিমারের ফিতা দিয়ে প্রাচ্য ধাঁচের নকশা উৎকীর্ণ করা হয়েছে।

চিত্রশালা

আরও দেখুন 
 ফ্যান ভল্টিং
 অনিং
 পরোক্ষ শীতলায়ন
 কুচেহ

তথ্যসূত্র 

ইসলামি স্থাপত্য
মসজিদে নববী
ছাতা
পরোক্ষ শীতলায়ন
নাওকি সুতো

নাওকি সুতো (, ; জন্ম: ১ অক্টোবর ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব সভাইগেন কানাজাওয়ার হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

প্রারম্ভিক জীবন
নাওকি সুতো ২০০২ সালের ১লা অক্টোবর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

২০০২-এ জন্ম
জীবিত ব্যক্তি
জাপানি ফুটবলার
কাশিমা অ্যান্টলার্সের খেলোয়াড়
ফুটবল মধ্যমাঠের খেলোয়াড়
পুরুষ ফুটবল মধ্যমাঠের খেলোয়াড়
জে১ লিগের খেলোয়াড়
জে২ লিগের খেলোয়াড়
জে৩ লিগের খেলোয়াড়
ইউতি কাকিতা

ইউতি কাকিতা (, ; জন্ম: ১৪ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, কাকিতা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইউতি কাকিতা ১৯৯৭ সালের ১৪ই জুলাই তারিখে জাপানের গুন্‌মা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
কাকিতা জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।

তথ্যসূত্র

বহিঃসংযোগ 
 
 
 
 
 

১৯৯৭-এ জন্ম
জীবিত ব্যক্তি
জাপানি ফুটবলার
কাশিমা অ্যান্টলার্সের খেলোয়াড়
জে১ লিগের খেলোয়াড়
ফুটবল ফরোয়ার্ড
জাপানের আন্তর্জাতিক যুব ফুটবলার
সাগান তোসুর খেলোয়াড়
জে২ লিগের খেলোয়াড়
কাশিওয়া রেইসোলের খেলোয়াড়
পুরুষ ফুটবল ফরোয়ার্ড
প্রাণপীর বাদশার সমাধি

প্রাণপীর বাদশাহর সমাধি () হলো ভারতের হরিয়ানা রাজ্যের হিসার শহরের মহাবীর স্টেডিয়ামের পাশে অবস্থিত শ্বেত উপাদানে তৈরি চতুর্দশ শতাব্দীর একটি সমাধিস্তম্ভ।

অবস্থান 
সমাধিটি হিসারের মহাবীর স্টেডিয়ামের কাছাকাছি পঞ্চায়েত ভবনের পাশে হিসার সরকারি কলেজ মাঠের অভ্যন্তরে অবস্থিত।

ইতিহাস 
স্থাপনাটি শের বাহলোল বা ডানা শেরের আধ্যাত্মিক শিক্ষক বাবা প্রাণপীর বাদশাহর সমাধি। শের বাহলোলও একজন আধ্যাত্মিক সাধক ছিলেন, যিনি গিয়াসউদ্দিন তুঘলক শাহকে (আনু. ১৩২০–২৫ খ্রিষ্টাব্দ) দিল্লি সুলতান বলে ভবিষ্যদ্বাণী করেছিলেন।

স্থাপত্য 
সৌধটি একটি উত্থিত মঞ্চের উপর নির্মিত হয়েছে। নির্দিষ্ট উচ্চতা পর্যন্ত মসৃণ কঙ্কর পাথরের ব্লক দিয়ে নির্মাণের পর সৌধের চূড়ার অংশটি লখৌড়ি ইট দিয়ে নির্মাণ করা হয়েছে। ভেতরে প্রবেশের জন্য সৌধের চারদিকে খিলানাকৃতির দরজা রয়েছে। শীর্ষের গম্বুজ একটি অষ্টকোণাকার বেদির ওপর প্রতিষ্ঠিত। সৌধের ভেতরে সমাধির কোনো চিহ্ন পাওয়া যায় না।

সংস্কার 
সমাধিসৌধটি বর্তমানে জীর্ণ অবস্থায় রয়েছে। ভারতীয় পুরাতত্ত্ব সর্বেক্ষণ স্থাপনাটিকে সংস্কারের জন্য সামান্য কিছু উদ্যোগ নিয়েছিল।

আরও দেখুন 

 হনসির শেখপুরা কুঠি
 দিল্লির হুমায়ুনের সমাধিসৌধ
 পানিপথের ইব্রাহিম লোধির সমাধিসৌধ
 পানিপথের বু আলী শাহ কালান্দার
 কুরুক্ষেত্রের শেখ চিল্লির সমাধিসৌধ
 নারায়ণগড় আম্বালার শাহ জিয়া উদ্দিন মুহাম্মদের সমাধিসৌধ
 নুহের শেখ মুসার সমাধিসৌধ
 সোহনার শাহ নজম আল হকের সমাধিসৌধ
 আগা খান ঐতিহাসিক নগর কর্মসূচি

তথ্যসূত্র

বহিঃসংযোগ 
 /Pranpir+Badshah+hisar+wikimapia/@29.1477134,75.6465181,12z/data=!3m1!4b1!4m8!4m7!1m0!1m5!1m1!1s0x3912332cfef70175:0xff5b7f27ab9878fa!2m2!1d75.7165584!2d29.1477316 Google location map of Pranpir Badshah's tomb
 18-image  online picture gallery of Pranpir Badshah tomb Hisar taken by American Institute of Indian Studies in 2008 CE
 Online picture gallery of Indo-Islamic monuments of Haryana taken by American Institute of Indian Studies in 2008 CE
 Field study and documentation  by American Institute of Indian Studies in Jan-Feb 2010.

ইসলামি স্থাপত্য
ভারতে বেলেপাথরের ভবন
হরিয়ানার দর্শনীয় স্থান
ভারতের সমাধি
কল্পনা উইলসন ভট্টাচার্য

কল্পনা উইলসন হলেন একজন লেখক, সাংবাদিক এবং লন্ডনের একজন কমিউনিস্ট নেত্রী। তিনি দক্ষিণ এশীয় সলিডারিটি গ্রুপ রাজনৈতিক দলটির অন্যতম নেত্রী।

কল্পনা উইলসন ভট্টাচার্য ভারতের কমিউনিস্ট পার্টি (মার্কসবাদী-লেনিনবাদী) লিবারেশন দলের চতুর্থ ও বর্তমান সর্বভারতীয় সাধারণ সম্পাদক দীপঙ্কর ভট্টাচার্য-এর দাম্পত্য সঙ্গী। দীপঙ্কর ভট্টাচার্য ও কল্পনা উইলসনের একমাত্র সন্তান হলেন অনন্যা উইলসন ভট্টাচার্য।

তথ্যসূত্র 

১৯৬৬-এ জন্ম
জীবিত ব্যক্তি
ইংরেজ ব্যক্তি
লন্ডনের ব্যক্তি
২১শ শতাব্দীর ইংরেজ লেখক
ইংরেজ শিক্ষায়তনিক
ভারতীয় বংশোদ্ভূত ব্রিটিশ লেখক
সুলতান উদ্দিন ভূঞা

সুলতান উদ্দিন ভূঞা একজন বাংলাদেশী কৃষিতত্ত্ববিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের কৃষিতত্ত্ব বিভাগের অবসরপ্রাপ্ত অধ্যাপক এবং কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির সাবেক উপাচার্য। ২০২১ সালে তিনি ইউজিসি অধ্যাপক নিযুক্ত হন।

শিক্ষা
তিনি বাংলাদেশ কৃষি বিশ্ববিদ্যালয় থেকে কৃষিতে স্নাতক (সম্মান) এবং একই বিশ্ববিদ্যালয় থেকে কৃষিতত্ত্বে স্নাতকোত্তর ডিগ্রি লাভ করেন। তিনি পিএইচডি ডিগ্রি অর্জন করেছেন।

কর্মজীবন
সুলতান উদ্দিন ভূঞা দীর্ঘকাল বাংলাদেশ কৃষি বিশ্ববিদ্যালয়ের (বাকৃবি) কৃষিতত্ত্ব বিভাগে অধ্যাপনা করেছেন। ২০১৬ সালে তিনি অবসর লাভ করেন।

কর্মজীবনে অধ্যাপনার পাশাপাশি তিনি বাকৃবি’র প্রভোস্ট, ছাত্র বিষয়ক উপদেষ্টা ও বিভাগীয় প্রধান ছিলেন। তিনি খুলনা বিশ্ববিদ্যালয়ের সিন্ডিকেট সদস্য, বাংলাদেশ কৃষি বিশ্ববিদ্যালয়, পটুয়াখালী বিজ্ঞান ও প্রযুক্তি বিশ্ববিদ্যালয় এবং সিলেট কৃষি বিশ্ববিদ্যালয়ের একাডেমিক কাউন্সিলের সদস্য, বাংলাদেশ সরকারি কর্ম কমিশনের সদস্য, জাতীয় ও আন্তর্জাতিক একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেন।

সুলতান উদ্দিন ভূঞা ২০১৭ সালের ২ মার্চ থেকে ২০২১ সালের ১ মার্চ পর্যন্ত কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন। ২০২১ সালে তিনি বাংলাদেশ বিশ্ববিদ্যালয় মঞ্জুরী কমিশন কর্তৃক ইউজিসি অধ্যাপক নিযুক্ত হন।

প্রকাশনা
কৃষি বিজ্ঞানের উপর বেশ কয়েকটি বই রচনার পাশাপাশি তিনি দেড়শতাধিক বৈজ্ঞানিক নিবন্ধ প্রকাশ করেছেন।

সদস্য
সুলতান উদ্দিন ভূঞা বিভিন্ন পেশাজীবী সংগঠনের সদস্য।

তথ্যসূত্র

বাংলাদেশী শিক্ষাবিদ
বাংলাদেশ কৃষি বিশ্ববিদ্যালয়ের শিক্ষক
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য
ইউজিসি অধ্যাপক
প্রিয় ব্রত পাল

প্রিয় ব্রত পাল (জন্ম: ২ জুন ১৯৫৫) একজন বাংলাদেশী শিক্ষাবিদ। তিনি জগন্নাথ বিশ্ববিদ্যালয়ের অর্থনীতি বিভাগের অবসরপ্রাপ্ত অধ্যাপক এবং কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য।

জন্ম
তিনি ১৯৫৫ সালের ২ জুন কক্সবাজারের মহেশখালী উপজেলায় জন্মগ্রহণ করেন।

শিক্ষা
প্রিয় ব্রত পাল চট্টগ্রাম বিশ্ববিদ্যালয় থেকে সমাজবিজ্ঞানে স্নাতক ডিগ্রি লাভ করেন। তিনি পিপলস ফ্রেন্ডশিপ ইউনিভার্সিটি অব রাশিয়া থেকে অর্থনীতিতে স্নাতক ও স্নাতকোত্তর ডিগ্রি লাভ করেন। তিনি জওহরলাল নেহরু বিশ্ববিদ্যালয়ে অর্থনীতিতে পোস্ট ডক্টরাল গবেষণা সম্পন্ন করেন।

কর্মজীবন
প্রিয় ব্রত পাল রাজশাহী বিশ্ববিদ্যালয়ের হিসাববিজ্ঞান ও তথ্য ব্যবস্থা ব্যবস্থাপনা বিভাগে দীর্ঘকাল অর্থনীতির অধ্যাপক হিসেবে দায়িত্ব পালন করেছেন। এরপর কিছুদিন আমেরিকান ইন্টারন্যাশনাল ইউনিভার্সিটি-বাংলাদেশে অধ্যাপনা করার পর ২০১০ সালে তিনি জগন্নাথ বিশ্ববিদ্যালয়ের অর্থনীতি বিভাগে অধ্যাপক হিসেবে যোগদান করেন এবং এরই ধারাবাহিকতায় তিনি অধ্যাপক পদ থেকে অবসর লাভ করেন। 

অধ্যাপনার পাশাপশি তিনি জগন্নাথ বিশ্ববিদ্যালয়ের সামাজিক বিজ্ঞান অনুষদের ডিন, বিভাগীয় সভাপতি, জগন্নাথ বিশ্ববিদ্যালয় শিক্ষক সমিতির সভাপতিসহ বিভিন্ন গুরুত্বপূর্ণ দায়িত্ব পালন করেন।

প্রিয় ব্রত পাল ২০২২ সালের ২৩ মার্চ কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য হিসেবে নিয়োগ লাভ করেন এবং ৪ এপ্রিল আনুষ্ঠানিকভাবে বিশ্ববিদ্যালয়টির উপাচার্যের দায়িত্বভার গ্রহণ করেন।

প্রকাশনা
বিভিন্ন জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।

সদস্যপদ
প্রিয় ব্রত পাল বাংলাদেশ অর্থনীতি সমিতি, বাংলাদেশ এশিয়াটিক সোসাইটি, বাংলা একাডেমিসহ বিভিন্ন পেশাজীবী সংগঠনের সদস্য।

তথ্যসূত্র

১৯৫৫-এ জন্ম
বাংলাদেশী শিক্ষাবিদ
কক্সবাজার জেলার ব্যক্তি
জগন্নাথ বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের শিক্ষক
জওহরলাল নেহরু বিশ্ববিদ্যালয়ের প্রাক্তন শিক্ষার্থী
ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য
বাংলাদেশী হিন্দু
বোরিয়া মজুমদার

বোরিয়া মজুমদার একজন ভারতীয় বাঙালি ক্রীড়া সাংবাদিক, শিক্ষায়তনিক সভ্য ও লেখক।

শিক্ষা
মজুমদার ১৯৭৬ সালের ৮ মার্চ কলকাতায় জন্মগ্রহণ করেন। তিনি কলকাতার দ্য ফ্রাঙ্ক অ্যান্থনি পাবলিক স্কুল থেকে স্কুলের পড়াশোনা শেষ করেন। তিনি তার বিএ ডিগ্রি অর্জন করেছেন, ১৯৯৭ সালে কলকাতা বিশ্ববিদ্যালয় ও প্রেসিডেন্সি কলেজ থেকে ইতিহাস বিষয়ে। ১৯৯৯ সালে একই বিশ্ববিদ্যালয় থেকে আধুনিক ইতিহাসে এমএ করেন। তিনি ১৯৯৯-২০০০ সালে রোডস স্কলারে ভূষিত হন এবং অক্টোবর, ২০০০-এ ভারতীয় ক্রিকেটের সামাজিক ইতিহাসের উপর ডিফিল(DPhil) করার জন্য অক্সফোর্ড বিশ্ববিদ্যালয়ের সেন্ট জন'স কলেজে যান।

তিনি মার্চ ২০০৪ সালে তার ডক্টরেট সম্পন্ন করেন এবং থিসিসটি পরবর্তীকালে অক্সফোর্ড মনোগ্রাফ সিরিজে প্রকাশের জন্য মনোনীত হয়। এটি পেঙ্গুইন-ভাইকিং কোম্পানি দ্বারা ভারতে প্রকাশিত হয়, যার শিরোনাম ছিল টুয়েন্টি টু ইয়ার্ডস টু ফ্রিডম:এ সোশ্যাল হিস্ট্রি অব ইন্ডিয়ান ক্রিকেট (ডিসেম্বর, ২০০৪)।

গ্রন্থ রচনা
প্রথম বই প্রকাশের পর তিনি জনপ্রিয় ভারতীয় ক্রিকেটার শচীন তেন্ডুলকরের সাথে সহ-লেখকরূপে শচীনের আত্মজীবনী প্লেয়িং ইট মাই ওয়ে লেখেন।

২০১৮ সালে তার দ্বিতীয় পুস্তক ইলেভেন গডস অ্যান্ড এ বিলিয়ন ইন্ডিয়ান্স:দ্য অন অ্যান্ড অফ দ্য ফিল্ড স্টোরি অব ক্রিকেট ইন ইন্ডিয়া অ্যান্ড বেয়ন্ড প্রকাশিত হয়। এটি সাইমন ও স্কুস্টার দ্বারা প্রকাশিত হয়েছিল।

ইতিহাস গবেষণা ও অধ্যাপনা
২০১৯ সালে তিনি সেন্ট্রাল ল্যাঙ্কাশায়ার বিশ্ববিদ্যালয়ের স্কুল অব স্পোর্টস অ্যান্ড ওয়েলবিং-এ সিনিয়র রিসার্চ ফেলো হিসেবে যোগ দেন।

এর আগে তিনি মেলবোর্ন শহরের লা ত্রোব বিশ্ববিদ্যালয়ে ও চিকাগো বিশ্ববিদ্যালয়ে ভিজিটিং লেকচারার ছিলেন।

বর্তমান জীবন
বোরিয়া মজুমদার শর্মিষ্ঠা গুপ্তের সঙ্গে বিবাহবন্ধনে আবদ্ধ।

বোরিয়া মজুমদার একাধিক কর্পোরেটের সমর্থন নিয়ে তার উদ্ভাবনী ক্রীড়া উদ্যোগ রেভস্পোর্টস (RevSportz) চালু করেছেন।

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট

১৯৭৬-এ জন্ম
জীবিত ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় পুরুষ সাংবাদিক
ভারতীয় ক্রীড়া সাংবাদিক
পশ্চিমবঙ্গের সাংবাদিক
বাঙালি লেখক
ইনগ্রিড অলিভার

ইনগ্রিড অলিভার (জন্ম ২৫ ফেব্রুয়ারি ১৯৭৭) একজন ব্রিটিশ অভিনেত্রী এবং কৌতুকাভিনেত্রী, এবং ওয়াটসন অ্যান্ড অলিভারের দ্বৈত চরিত্রের একজন। তিনি পেট্রোনেলা ওসগুড চরিত্রে অভিনয়ের জন্য পরিচিত, যা বিবিসি টেলিভিশন ধারাবাহিক ডক্টর হু -এর একটি সহায়ক চরিত্র।

কর্মজীবন 
অলিভার এবং তার হাস্যরসের সঙ্গী লরনা ওয়াটসনের সাথে কিংস্টন আপন টেমসের টিফিন গার্লস স্কুলে দেখা হয়েছিল।  ২০০৫ সালের সেপ্টেম্বরে, ওয়াটসন এবং অলিভার লন্ডনের ক্যানাল ক্যাফে থিয়েটারে একসঙ্গে তাদের প্রথম অনুষ্ঠান প্রদর্শন করেন। তারপর তারা ২০০৬ এবং ২০০৭ সালে উভয়ে মিলে এডিনবার্গ ফেস্টিভাল ফ্রিংজে টিকিট বিক্রি করে অনুষ্ঠান করেছেন।

তথ্যসূত্র

বহিঃসংযোগ 

 
 

২১শ শতাব্দীর ব্রিটিশ অভিনেত্রী
ইংরেজ টেলিভিশন অভিনেত্রী
ব্রিটিশ চলচ্চিত্র অভিনেত্রী
জীবিত ব্যক্তি
১৯৭৭-এ জন্ম
২১শ শতাব্দীর ব্রিটিশ কৌতুকাভিনয়শিল্পী
ইংরেজ কৌতুকাভিনেত্রী
জার্মান বংশোদ্ভূত ইংরেজ ব্যক্তি
ওয়াহিদ ইনস্টিটিউট

ওয়াহিদ ইনস্টিটিউট ইন্দোনেশিয়ার রাজধানী জাকার্তায় অবস্থিত একটি ইসলাম গবেষনা কেন্দ্র। এটি ২০০৪ সালে ইন্দোনেশিয়ার সাবেক রাষ্ট্রপতি আবদুর রহমান ওয়াহিদ কতৃর্ক প্রতিষ্ঠিত হয়েছিল এবং বর্তমানে এটি তারই কন্যা ইয়েনি জান্নুবা ওয়াহিদের নেতৃত্বে পরিচালিত হচ্ছে।

এটি "ইন্দোনেশিয়ার পাশাপাশি ইসলামিক সমাজ উন্নয়ন, সমাজের নিম্ন শ্রেণীর কল্যাণ, গণতন্ত্র ও মৌলিক ন্যায়বিচার গড়ে তোলা এবং সারা বিশ্বে শান্তি ও অহিংসা বিস্তৃত করার জন্য নিবেদিত প্রতিষ্ঠান।"

গঠন 
ইনস্টিটিউটটি ২০০৪ সালের ৭ সেপ্টেম্বর জাকার্তার ফোর সিজন হোটেলে প্রতিষ্ঠিত হয়েছিল।  ইয়েনি জান্নুবা ওয়াহিদকে ইনস্টিটিউটের প্রতিষ্ঠাকালীন পরিচালক হিসেবে নিয়োগ দেওয়া হয়। তিনি পরে বলেছিলেন যে ইনস্টিটিউটটি প্রতিষ্ঠিত হয়েছিল কারণ আমাদের "বর্তমান বিশ্ব পরিস্থিতি যা সহিংসতায় আচ্ছন্ন এবং সন্ত্রাসবাদের হুমকি, যে কারণেই হোক না কেন, আমাদের আন্তঃধর্মীয়, জাতি এবং জাতিগত সংলাপে সহযোগিতামূলক পদক্ষেপ নিতে বাধ্য করেছে।"

বালি গণহত্যা সম্মেলন 
২০০৭ সালের ১২ জুন ইন্দোনেশিয়ার জিম্বারানে ওয়াহিদ ইনস্টিটিউটের নেতৃত্বে বালি গণহত্যা সম্মেলন অনুষ্ঠিত হয়েছিল। সম্মেলনের লক্ষ্য ছিল ধর্মীয় সহনশীলতা প্রচার করা এবং গণহত্যার বাস্তবতা নিশ্চিত করা। এই সম্মেলনে রব্বি, মুসলিম নেতা, শিক্ষক এবং ছাত্ররা উপস্থিত ছিলেন। এই সম্মেলনটি ইন্দোনেশিয়ার সাবেক রাষ্ট্রপতি আবদুর রহমান ওয়াহিদের আহ্বানে অনুষ্ঠিত হয়েছিল। ওয়াহিদ ইনস্টিটিউট, লস অ্যাঞ্জেলেসের সাইমন উইসেনথাল সেন্টার এবং লিবফোরল ফাউন্ডেশন যৌথভাবে সম্মেলনটি স্পনসর করেছিল। ওই সম্মেলনে প্রেসিডেন্ট ওয়াহিদ বলেছিলন যে, যদিও ইরানের প্রেসিডেন্ট মাহমুদ আহমাদিনেজাদ তার একজন ভালো বন্ধু, তবে গণহত্যা সম্পর্কে মাহমুদের মতামত ভুল এবং এটি সত্যিই ঘটেছিল।

ইন্দোনেশিয়ায় ধর্মীয় স্বাধীনতা 
ইনস্টিটিউটটি ইন্দোনেশিয়ায় ধর্মীয় স্বাধীনতার প্রচারে প্রতিশ্রুতিবদ্ধ। এই প্রতিষ্ঠানের কর্তৃপক্ষ বাৎসরিক ভিত্তিতে ধর্মীয় অসহিষ্ণুতার মামলা নথিভুক্ত করে। বিশেষ করে বিগত বছরগুলিতে এটি আহ্‌মদীয়া সম্প্রদায়ের উপর ভীতি প্রদর্শন ও সহিংসতার বিষয়ে উদ্বেগ প্রকাশ করে আসছে। ২০১২ সালে ইনস্টিটিউট রাষ্ট্রপতি সুসিলো বামবাং ইয়ুধনোকে সহিংসতার বিরুদ্ধে পদক্ষেপ না নেওয়ার জন্য দোষারোপ করে। এই বিষয়ে প্রতিষ্ঠানটির বক্তব্য হল: "আহ্‌মদীয়া সম্প্রদায়ের বিরুদ্ধে সহিংসতা প্রায় প্রতিদিনের ঘটনা, তবুও রাষ্ট্রপতি এটি মোকাবেলার জন্য কিছুই করেন না"।

তথ্যসূত্র

বহিঃসংযোগ 

 

ইসলামের মধ্যে উদার ও প্রগতিশীল আন্দোলন
ইন্দোনেশিয়া ভিত্তিক ইসলামি সংগঠন
ইন্দোনেশিয়ার গবেষণা প্রতিষ্ঠান
জাকার্তা ভিত্তিক সংগঠন
২০০৪-এ প্রতিষ্ঠিত সংগঠন
তপন শর্মা

তপন শর্মা একজন ভারতীয় ক্রিকেট আম্পায়ার। তিনি বহু রনজি ট্রফির ম্যাচ পরিচালনা করেছেন।

তিনি আইপিএলে প্রথমবারের জন্য চেন্নাই সুপার কিংস বনাম কলকাতা নাইট রাইডার্স ম্যাচে ২০২১-এ অন-ফিল্ড আম্পায়ারের দায়িত্ব পালন করেন।

তথ্যসূত্র

বহিঃসংযোগ
 

১৯৭৫-এ জন্ম
জীবিত ব্যক্তি
ভারতীয় ক্রিকেটার
ভারতীয় ক্রিকেট আম্পায়ার
রাজস্থানের ক্রিকেটার
হিজাবভীতি

হিজাবভীতি হল হিজাব পরিধানকারী মুসলিম মহিলাদের প্রতি এক ধরনের ধর্মীয় ও সাংস্কৃতিক বৈষম্য।  বৈষম্য প্রকাশ পেয়েছে জনসম্মুখে, কর্মক্ষেত্রে এবং শিক্ষার ক্ষেত্রে।

বিশ্লেষণ 
হিজাবভীতি হল একটি শব্দ যা হিজাব, চাদর, নেকাব এবং বোরকা সহ ইসলামিক পর্দা পরা মহিলাদের প্রতি বৈষম্যকে নির্দেশ করে। এটি একটি লিঙ্গ-নির্দিষ্ট ধরনের ইসলামভীতি হিসেবে বিবেচিত হয়,    বা কেবল "হিজাবের প্রতি শত্রুতা"।  এই শব্দটি শিক্ষায়তনিক চেনাশোনার মধ্যে নারীবিদ্বেষ সংস্কৃতি দ্বারা নিপীড়নের শিকার হিসাবে মুসলিম মহিলাদের ঔপনিবেশিক প্রতিনিধিত্বের ভিত্তিতে বক্তৃতায় প্রয়োগ করা হয়।

তথ্যসূত্র 

সাংস্কৃতিক একীকরণ
ইসলামভীতি
কাজের পরিবেশ
লিঙ্গ বৈষম্য
অজ্ঞাতব্যক্তিভীতি
ইসলামি পোশাক (নারী)
ইউরোপে ইসলামি পোশাক নিয়ে বিতর্ক
সমাজে নারী
ইসলামি মৌলবাদ
ইসলামবাদ
ধর্মীয় মৌলবাদ
ধর্মনিরপেক্ষতা
ভারতে ধর্মীয় বিতর্ক